Kandidatët në Lezhë diskutojnë platformat zgjedhore
Korrespondenti Pellumb Sulo bisedoi me disa prej kandidateve per deputetë qe garojne ne Qarkun e Lezhes
Qarku i Lezhës është një ndër më të rëndësishmit në Shqipëri, jo vetem se aty kalojnë rrugët qe shkojne drejt rretheve veriore dhe pikëkalimeve kufitare me Kosoven, por edhe se ne kete qark gjendet Porti i Shëngjinit. Korrespondenti i Zërit të Amerikës, Pëllumb Sulo, bisedoi me disa prej kandidatëve per deputet, që garojnë në Qarkun e Lezhës. Në këtë fazë të fushatës elektorale që po zhvillohet në tre rrethet e Qarkut të Lezhës; në Mirditë, Kurbin dhe Lezhë, kandidatët për deputetë, që garojnë për zgjedhjet parlamentare të 28 Qershorit, po zhvillojnë tubime të shumta me zgjedhësit duke paraqitur alternativat e tyre për katër vitet e ardhshme. Listën e kandidatëve të Partisë Demokratike për Qarkun e Lezhës e kryeson Edi Paloka, i cili thotë se në takimet e shumta janë terhequr gjithë shqetësimet dhe problematikat e votuesve, të cilat po pasqyrohen në një plan të veçantë zhvillimi për Qarkun e Lezhës. thotë kandidati Zoti Paloka thotë se qytetarët ende nuk janë njohur me veçoritë e zgjedhjeve të 2009, pasi janë mësuar me sistemin e mëparshëm maxhoritar, që të kenë deputetin e tyre që t’i përfaqësojë direk në Parlament. Listën e kandidatëve të Partisë Socialiste për Qarkun e Lezhës e kryeson kandidati Gjokë Jaku. Zëri i Amerikës i ofroi disa herë hapësirën e nevojshme, por kandidati socialist nuk ishte i gatshëm për të komentuar. Ndërkohë, grupimi Poli i Lirisë përfaqësohet në Qarkun e Lezhës me kandidatin për deputet të Partisë Demokristiane, zotin Ndue Shpani, i cili thotë se po i paraqet elektoratit një plan të qendrueshëm për zhvillimin e turizmit. . Një nga kandidatet femra, që garon në Qarkun e Lezhës, është Dile Nikolla, kandidate e Ballit Kombëtar, një mësuese e gjuhës angleze, me përvojë të gjatë në shoqatat joqeveritare. Ajo thotë se më shumë se 700 gra janë të papuna në qytetin e Lezhës dhe se do të luftojë për përfaqesimin e tyre. Lezha është një nga qarqet e rëndësishme të Shqipërisë, pasi përmes saj përshkohen rrugët drejt zonës veriore të vendit dhe pikkalimeve kufitare me Kosovën si dhe në territorin e saj gjendet edhe Porti i Shëngjinit. //rd//